Nikola Vlašić
<s>Nikola Vlašić (Split, 4. listopada 1997.) je hrvatski nogometaš i nogometni reprezentativac.</s><s>Trenutačno nastupa za Torino.</s>

<s>Klupska karijera 
Igrao je u mlađim uzrasnim kategorijama Hajduka.</s><s>Prvoj momčadi Hajduka priključuje se u lipnju 2014. godine.</s><s>Za Hajduk je u službenim utakmicama debitirao 17. srpnja 2014. godine, sa samo 16 godina i 286 dana, u utakmici kvalifikacija za Europsku ligu protiv irskog predstavnika Dundalka (0:2).</s><s>U istoj utakmici zabio je i prvi pogodak u seniorskoj konkurenciji te postao najmlađi strijelac Hajduka u europskim natjecanjima..</s><s>Tijekom sezone 2014./2015. postao je standardan prvotimac Hajduka.</s><s>U mnogim stranim medijima proglašivan je jednim od brojnih svjetskih mladih nada.</s>

<s>Dne 14. srpnja 2016. godine u utakmici  pretkola Europske lige protiv rumunjskog Iașia Nikola je prvi put predvodio momčad Hajduka kao kapetan.</s>

<s>Dana 31. kolovoza 2017. godine, posljednjeg dana ljetnog prijelaznog roka, prelazi u engleski Everton, u rekordnom transferu Hajduka.</s><s>Potpisao je petogodišnji ugovor.</s><s>Everton ga je poslao na posudbu u moskovski CSKA koji je u lipnju 2019. godine otkupio za 15 milijuna eura njegov ugovor.</s><s>Vlašić je potpisao petogodišnji ugovor.</s><s>Hajduk je od iznosa dobio 1,5 milijuna eura.</s><s>Godine 2020. za CSKA je u 28 odigranih utakmica ostvario učinak od 13 zgoditaka i 8 asistencija, te je u izboru Sport Expressa izabran za najboljeg igrača godine u Rusiji.</s>

<s>Reprezentativna karijera 
Vlašić je nastupao za sve omladinske uzraste hrvatske reprezentacije.</s><s>Dana 28. svibnja 2017. godine, debitirao je za seniorski sastav u prijateljskoj utakmici protiv Meksika.</s><s>Dana 6. rujna 2019. godine, Vlašić je postigao prvi pogodak za Hrvatsku u pobjedi (4:0) protiv Slovačke.</s>

<s>Privatni život 
Otac mu je Joško Vlašić koji je bio atletičar, desetobojac i osvajač zlatne medalje na Mediteranskim igrama u Casablanci, a sestra mu je atletičarka Blanka Vlašić.</s>

<s>Reference</s>

<s>Vanjske veze</s>

<s>Nikola Vlašić at hajduk.hr</s>

<s>Hrvatski fudbaleri
Fudbaleri ili nogometaši Hajduka
Fudbaleri ili nogometaši Evertona
Fudbaleri ili nogometaši West Ham Uniteda
Fudbaleri ili nogometaši CSKA Moskve
Fudbaleri ili nogometaši Torina
Biografije, Split</s>

